

NR. 962/27.06.2024

SPITALUL ORASENESC BAICOI, cu sediul in str. Spitalului, nr. 7, judet Prahova, organizeaza in conformitate cu prevederile H.G. nr. 1336/2022, cu modificările și completările ulterioare concurs pentru ocuparea pe perioada nedeterminata a urmatoarelor posturi:

- 1 (unu) post vacant de **muncitor calificat IV – electrician** din cadrul serviciului Administrativ;

- 1 (unu) post vacant de **asistent medical PL, specialitatea radiologie** din cadrul Laboratorului de Radiologie si Imagistica Medicala;

La concursul organizat pentru ocuparea celor doua posturi vacante poate participa orice persoană care indeplineşte următoarele condiţii generale:

**Condiţii generale**:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba romana, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sanatate corespunzatoare postului pentru care candidează, atestată pe baza adeverintei medicale eliberate de medicul de familie sau de unitatile sanitare abilitate;

e) indeplineste conditiile de studii si, dupa caz, de vechime sau alte conditii specifice potrivit cerintelor postului scos la concurs;

f) nu a fost condamnat definitiv pentru savarsirea unei infractiuni contra umanitatii, contra statului ori contra autoritatii, de serviciu sau in legatura cu serviciul, care impiedica infaptuirea justitiei, de fals ori a unor fapte de coruptie sau a unei infractiuni savarsite cu intentie, care ar face-o incompatibila cu exercitarea functiei, cu exceptia situatiei in care a intervenit reabilitarea.

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**Condițiile specifice**:

**Electrician**:

- studii generale sau medii;

- diplomă/certificat de calificare în meseria de electrician sau curs acreditat de Ministerul Muncii;

**Asistent medical PL, specialitatea radiologie:**

- diplomă de şcoală sanitară postliceală (sau echivalentă) sau diplomă de studii postliceale prin echivalare conform Hotărârii Guvernului nr. 797/1997 privind echivalarea studiilor absolvenţilor liceelor sanitare, promoţiile 1976-1994 inclusiv, cu nivelul studiilor postliceale sanitare;

- 6 luni vechime ca asistent medical de radiologie;

**DOSARUL DE CONCURS**:

Pentru înscriere, candidaţii vor prezenta un dosar de concurs care va conţine următoarele documente:

a) formular de înscriere la concurs, conform modelului prevazut la anexa nr. 2 la HG 1336/2022- se obtie de la biroul RUNOS;

b) copia actului de identitate sau orice alt document care atestă identitatea, potrivit legii, aflate in termen de valabilitate

c) copia certificatului de căsătorie sau a altui document prin care s-a realizat schimbarea de nume, dupa caz

d) copiile documentelor care să ateste nivelul studiilor si ale altor acte care atestă efectuarea unor specializări, precum si copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european;

j) asigurarea de raspundere civila (pentru asistent medical)- copie;

k) certificate de membru OAGMAMR (pentru asistent medical) – copie;

l) adeverinta eliberata de OAMGMAMR (pentru asistent medical) – original;

m) declaratie privind acordul pentru prelucrarea datelor cu caracter personal- se obtine de la biroul RUNOS;

n) actele vor fi indosariate intr-un dosar cu sina;

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.

Copiile de pe actele prevăzute la lit. b)-e) si j)-l) se prezintă însoțite de documentele originale care se certifică cu mențiunea „conform cu originalul“ de către secretarul comisiei de concurs.

Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise și/sau probei practice

Modelul orientativ al adeverinței menționate la lit. (e) este prevăzut în anexa nr. 3 la HG 1336/2022.

Dosarele de concurs se depun la biroul RUNOS al spitalului aflat la sediul spitalului din orasul Baicoi, str.Spitalului, nr.7, judet Prahova, de luni pana vineri inclusive in intervalul orar 08.00 – 16.00.

Relatii suplimentare se obtin de la biroul RUNOS, telefon 0244261087, 0244700784 int.200, zilnic de luni pana vineri in intervalul orar 08.00 – 16.00 sau de pe pagina de internet a unitatii (www.spitalulorasenescbaicoi.ro).

**CALENDARUL DE DESFĂŞURARE AL CONCURSULUI ESTE URMATORUL**:

● 01.07.2024, ora 08.00 – 12.07.2024, ora 16.00 - perioada de depunere dosare

● 17.07.2024, ora 10.00 - selecția dosarelor de concurs

● 18.07.2024, ora 10.00 - afișarea rezultatelor la selecția dosarelor

● 19.07.2024, până la ora 10.00 - depunere contestații la rezultatele selecției dosarelor

● 22.07.2024, ora 14.00 - solutionare contestatii selectie dosare

● 23.07.2024, ora 10.00 - comunicare rezultate contestatii selectie dosare

● 29.07.2024, ora 10:00 - proba scrisă

● 30.07.2024, ora 10.00 - afișarea rezultatelor obținute la proba scrisă

● 31.07.2024 până la ora 10.00 - depunere contestații la rezultatele probei scrise

● 01.08.2024, ora 10.00 - solutionare contestatii proba scrisa

● 01.08.2024, ora 14.00 - comunicare rezultate contestatii proba scrisa

● 02.08.2024, ora 10.00 - interviu

● 05.08.2024, ora 10.00 - afisare rezultate proba interviu

● 06.08.2024 pana la ora 10.00 - depunere contestatii la rezultatele probei interviu

● 06.08.2024, ora 14.00 - solutionare contestatii proba interviu

● 07.08.2024, ora 10.00 - afisare rezultate contestatii proba interviu

● 07.08.2024, ora 14.00 - afisare rezultate finale

Orice modificare survenita asupra unor aspect referitoare la organizarea si desfasurarea concursurilor se publica prin afisare la sediul unitatii si pe pagina de internet a unitatii (spitalulorasenescbaicoi.ro).

TIPUL PROBELOR DE CONCURS:

`- probă scrisă;

- interviu de selecție;

Pentru fiecare proba a concursului punctajul este de maxim 100 puncte .

Pentru a fi declarati admisi, candidații trebuie sa obțină la fiecare probă minimum 50 puncte.

Promovarea probei scrise este obligatorie pentru susținerea probei interviu.

**TEMATICA SI BIBLIOGRAFIA**

**Bibliografia -Electrician**:

1. Manualul pentru autorizarea electricienilor instalatori- Centrul de Informare si Documentare Energetica, Bucuresti 1995, Ion Mihai, Dorin Merisca, Eugen Manzarescu;

2. Agenda electricianului- Editura Tehnica, E.Pietrareanu;

3. Normativul privind proiectarea, executia si exploatarea instalatiilor electrice aferente cladirilor indicativ “I7-2011”;

4. Legea nr.319/2006 privind securitatea si sanatatea in munca cu modificarile si completarile ulterioare;

8. Legea nr.307/12.07.2006 privind apararea impotriva incendiilor, cu modificarile si completarile ulterioare;

**Tematica-Electrician**:

1. Exploatarea si intertinerea instalatiilor electrice;

2. Instalatii interioare pentru distributia energiei electrice;

3. Montarea aparatelor de tensiune, corpurilor de iluminat si modernizarea tablourilor si firidelor electrice;

4. Retele exterioare electrice;

5. Grupuri electrogene, exploatare si intretinere;

6. Grupuri de pompare, exploatare si intretinere;

7. Posturi de transformare, exploatare si intretinere;

8. Norme generale de prevenire a incendiilor;

9. Echipamente de lucru si protectie folosite la executarea lucrarilor electrice;

10. Obligatiile lucratorilor privind securitatea si sanatatea in munca;

11. Modul de folosire al diverselor tipuri de stingatoare;

**Bibliografia -Asistent medical specialitatea radiologie:**

1. Manual de tehnica radiologica – M.Ungureanu, Editura Medicala 1988;
2. Radioimagistica medicala – Radiofizica si tehnica - Editura Universala “Carol Davila“ 2016;
3. Legea nr.111/1996 privind desfășurarea în siguranță, reglementarea, autorizarea și controlul activităților nucleare, republicată, Monitorul Oficial al României, partea I, nr.552 din 27 iunie 2006, cu modificările și completările ulterioare;
4. Ordinul ministrului sănătăţii publice şi al preşedintelui Comisiei Naţionale pentru Controlul Activităţilor Nucleare nr. 285/79/2002 pentru aprobarea Normelor privind radioprotecţia persoanelor în cazul expunerilor medicale la radiaţii ionizante, publicat în Monitorul Oficial al României, partea I, nr.446/25.06.2002, cu modificările și completările ulterioare;
5. Legea nr.46/2003 privind drepturile pacientului, publicată în Monitorul Oficial al României, partea I, nr. 51 din 29 ianuarie 2003, cu modificările și completările ulterioare;
6. Ordinul preşedintelui Comisiei Naţionale pentru Controlul Activităţilor Nucleare nr. 293/30 august 2004 pentru modificarea şi completarea Normelor de securitate radiologică în practica de radioterapie, aprobate prin Ordinul preşedintelui Comisiei Naţionale pentru Controlul Activităţilor Nucleare nr. 94/2004, publicat în Monitorul Oficial al României, partea I, nr. 1253 din 24 decembrie 2004;
7. Ordinul ministrului sănătăţii nr. 1101/30.09.2016 privind aprobarea Normelor de supraveghere, prevenire şi limitare a infecţiilor asociate asistenţei medicali în unităţile sanitare;

MANAGER,

Irimescu Andreea Oana